Teresa calon timbalan MB S'gor
Malaysiakini.com
Mar 17, 2008

DAP hari mengemukakan nama wakil Kinrara, Teresa Kok, sebagai calon timbalan menteri besar Selangor.

teresa kok and dap and selangorSetiausaha pengurusan DAP Tan Kok Wai berkata jawatankuasa pusat parti itu bersetuju mencalonkan Kok untuk jawatan itu dalam mesyuaratnya di Pulau Pinang semalam.

DAP Selangor mengemukakan tiga nama - selain Kok, ketua Selangor Ean Yong Hian Wah (wakil Seri Kembangan) dan bekas ketua pemudanya Teng Chang Khim (Sungai Pinang).

Jawatankuasa pusat bagaimanapun memutuskan Kok, yang juga anggota parlimen Seputeh, sebagai calon yang paling layak.

Tan berkata, parti itu memilih Kok sebagai calon timbalan menteri besar bagi menggalakkan penyertaan wanita dalam politik.

Jika menjadi kenyataan, Kok akan menjadi wanita pertama memegang jawatan tersebut.

Sultan Selangor bagaimanapun mencadangkan jawatan itu diisi oleh seorang wakil Melayu.

Copyright © 1999-2007 Mkini Dotcom Sdn. Bhd.
Source : http://www.malaysiakini.com/news/79964